cyanic-selkie/wikianc huggingface dataset:
Բատերյա (Ուզյանի վտակ)
Բատերյա (Бетеря), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ուզյանի գետի ձախ ափին՝ 7,1 կմ հեռավորության վրա։ Գետի երկարությունը 71 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռաֆայել Կառասկո
Ռաֆայել Կառասկո Գառորենա (Rafael Carrasco Garrorena, ), իսպանացի աստղագետ, աշխատել է Մադրիդի աստղադիտարանում։
Եղել է Մադրիդի Կոմպլուտենս համալսարանի պրոֆեսոր և Մադրիդի աստղադիտարանի տնօրենի տեղակալ։ 1939 թվականից 1943 թվականները Իսպանական Քաղաքացիական Պատերազմի տարիներին հանվել է պաշտոնից։ Պատերազմից հետո վերականգնվել է պաշտոնում և աշխատել մինչև 1952 թվականը։
Արտաքին հղումներ
Կատեգորիա:Իսպանացի աստղագետներ Կատեգորիա:Աստերոիդ հայտնաբերողներ
Բնապահպանական քաղաքականություն
Բնապահպանական քաղաքականություն, ծրագրված սոցիալական, վարչական ու հասարակական միջոցառումների համալիր, որոնք հիմնվում են հասարակության զարգացման էկոլոգիական և բնապաշարային սահմանափակումների հաշվառման վրա։ Բնապահպանական քաղաքականության մշակման համար կատարում են տարածքի շրջանացում, առանձնացնում են նպաստավոր, ոչ նպաստավոր և վտանգավոր էկոլոգիական իրավիճակներում գտնվող տարածքները և յուրաքանչյուրի համար որոշում միջոցառումների համալիր։ Բնապահպանական քաղաքականության նպատակն է տնտեսական զարգացմանն օժանդակելը, բնական միջավայրի պահպանության ու արդյունավետ օգտագործման ապահովումը։ Բնապահպանական քաղաքականության սկզբունքները հիմք են բնապահպանական օրենսդրության մշակման և ձևավորման համար։
Կատեգորիա:Բնապահպանություն Կատեգորիա:Քաղաքական աշխարհագրություն Կատեգորիա:Մարդաբանություն
Էյնար Հերցշպրունգ
Էյնար Հերցշպրունգ (Ejnar Hertzsprung, ), դանիացի աստղագետ, աշխատել է Յոհանեսբուրգի աստղադիտարանում։
1911-ից 1913 թվականները համատեղ Հենրի Ռասելի հետ ստեղծել է Հերցշպրունգ-Ռասելի դիագրամը։ 1913 թվականին նա հաշվարկել է որոշ ցեֆեիդների հեռավորությունը, և դրանով իսկ հնարավոր դարձրեց ճշգրտել Հենրիետս Լավիտի կողմից հայտնաբերված ցեֆեիդների պարբերության և լուսատվության կապը։ Այս գնահատման ժամանակ նա սխալ է թույլ տվել, հնարավոր է, որ գրչի սահքի հետևանքով, արդյունքում աստղերը հաշվարկվել են տասը անգամ մոտ։ Հերցշպրունգը օգտագործել է այս գնահատականը Փոքր Մագելանի ամպի հեռավորությունը գնահատելիս։
1919-ից 1946 թվականները Հերցշպրունգը աշխատել է Լեյդենի աստղադիտարանում Նիդերլանդներում, 1937 թվականից աշխատել է այստեղ որպես տնօրեն։ Նրա ուսանողներից է եղել Ջերարդ Կոյպերը։ Հերցշպրունգի ամենանշանակալի ներդրումը գիտության մեջ հավանաբար կարելի է համարել նրա առաջարկած աստղերի սպեկտրալ դասերով, զարգացման աստիճանով և լուսատվությամբ դասակարգման մեխանիզմը։ Հերցշպրունգ-Ռասելի դիագրամը կիրառվում է աստղերի տիպերի և էվոլյուցիայի զարգացման դասակարգման համար։
Հայտնաբերել է երկու աստերոիդ՝ (1627) Իվար ( Ամուրի աստերոիդների խումբ) և (1702) Կալահարի։
Արտաքին հղումներ
Կատեգորիա:Դանիացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Ֆրանսիայի Գիտությունների ակադեմիայի թղթակից անդամներ
Ոսկե հասկեր
«Ոսկե հասկեր» (Золотые колосья), 1958 թվականի նկարված մուլտիպլիկացիոն ֆիլմ երեխաների համար ։ Բելառուսական ժողովրդական հեքիաթի էկրանավորում։
Սյուժե
Երկու աղքատ որբեր՝ Յանկոն և Օլեսյան, հերկում են իրենց դաշտը, բայց երբ արդեն ուզում են սկսել ցանքսը, գալիս է ջրաղացպանն ու պարտքի դիմաց վերցնում նրանց ամբողջ հարստությունը՝ մի զամբյուղ հացահատիկը։ Նա ուզում էր տանել նաև որբերի ընկերոջը՝ աքաղաղին, բայց վերջինս կարողանում է փախչել։ Երբ ջրաղացպանը հեռանում է, աքաղաղը սլանում է նրա հետևից, հասնում ջրաղացի մոտ և պահանջում հետ վերադարձնել ցորենը, բայց ոչինչ չի ստացվում, և նա կարողանում է վերցնել ընդամենը երեք հացահատիկ։ Նա այդ հատիկները տալիս է Յանկոյն և Օլեսյային։ Երեխաները շնորհակալություն են հայտնում աքաղաղին և որոշում են ցանել գոնե այդքանը։ Բայց այդ ժամանակ քեռի Քամին պտտվում է, խլում այդ երեք հատիկները և ցրում դրանք։ Այնուհետև երեխաները գնում են փնտրելու քամուն, որպեսզի նրան խնդրեն վերադարձնել իրենց հացահատիկը։ Եվ շատ վտանգներ ու չարչարանքներ են կրում նրանք ճանապարհին, մինչև վերջապես գտնում են քեռի Քամուն, որը քնած էր անտառում։ Երեխաներն արթնացնում են նրան, օգնում են նրան ազատել ծառերի ճյուղերին ու կոճղերին խճճված քամու վարսերը։ Քամին նրանց բարձրացնում է իր ուսին և պտտում աշխարհում, ապա  վերադարձնում է ջրաղացպանի խլած մի զամբյուղ ցորենը։ Դրանից հետո նա պատժում է ջրաղացպանին և քանդում նրա ջրաղացը։ Երեխաները ցորենը ցանում են իրենց հայրենի դաշտում։ Հրաշալի ոսկե հասկեր են աճում, և երեխաները շնորհակալություն են հայտնում Քամուն։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1958 մուլտֆիլմեր
I Have Questions
I Have Questions, կուբացի–ամերիկացի երգչուհի և երգահան Կամիլա Կաբելոյի սպասվող The Hurting. The Healing. The Loving դեբյուտային ալբոմի համար ձայնագրված երգ է։ 2017 թվականի մայիսի 22–ին երգը թողարկվեց որպես գովազդային սինգլ՝ տեսքտային տեսահոլովակի հետ համատեղ ։ Կամիլան Crying in the Club–ի հետ համատեղ կատարել է երգը բազմաթիվ հեռուստատեսային շոուների ժամանակ։
Կոմպոզիցիա և թողարկում
Տեքստային առումով «I Have Questions»–ը պարունակում է լքվածության և ճանաչման այն բանի մասին, որ իր նախկին զուգընկերը այն չէր, ինչ ներկայանում էր։ Չնայած, որ շատերը երգը համարում են նախկին սիրած էակի մասին խանդավառային բալլադ, սակայն Կամիլան հարցազրույցների ժամանակ բազմիցս ասել է, որ երգը իրականում նախկին ընկերական հարաբերությունների մասին է, որը ձախողվեց։ Ավելացրեց նաև, որ նա գրել է երգը մտքում պատկերացնելով միայն այդ մարդուն, սակայն երգը նվիրված է նաև մի շարք այլ անձանց։ Ինչպես երգի վերնագիրն է մեզ հուշում՝ «Ես ունեմ հարցեր (հայերեն)», երգչուհին երգի թեմայի շուրջ ծավալում է իրեն տանջող հարցերը ։
Երբ Կաբելոն հայտարարեց իր դեբյուտային ստուդիական ալբոմի մասին, նա հավելեց, որ գրել է «I Have Questions»–ը 2016 թվականի շրջագայության ժամանակ՝ հյուրանոցի լոգարանում․ «Ես ամբողջովին կոտրված էի այդ ժամանակ» –նա ասաց։ Երգն առաջին անգամ հայտնվեց իր դեբյուտային սինգլ "Crying in the Club–ի տեսահոլովակում ՝ որպես ինտրո, իսկ արդեն հետագայում թվային ներբեռնման և աուդիոծառայությունների համար թողարկվեց ամբողջովին։
Կենդանի կատարումներ
Կամիլան կատարել է «I Have Questions»–ն ու «Crying in the Club»–ը 2017 Billboard Music Awards և Britain's Got Talent հեռուստաշուների ժամանակ։
Արտաքին հղումներ
Կատեգորիա:Երգեր այբբենական կարգով Կատեգորիա:Կամիլա Կաբելոյի երգեր
Բնության հատուկ պահպանվող տարածքների կադաստր
Բնության հատուկ պահպանվող տարածքների կադաստր, բնության հատուկ պահպանվող տարածքների իրավական վիճակի, քանակական և որակական բնութագրերի, էկոլոգիական, գիտական, մշակութային և ժողտնտեսական այլ արժեքների, հողօգտագործման մասին տեղեկությունների և փաստաթղթերի համակարգ։ Կադաստրը ստեղծվել է բնության հատուկ պահպանվող տարածքների ծրագրավորումն ու պահպանությունն ապահովելու, գիտական հետազոտությունների, համապատասխան ռեժիմների պահպանման նկատմամբ պետական վերահսկողություն իրականացնելու, ինչպես նաև սոցիալական զարգացման ծրագրերի կազմման և արտադրական ուժերի տեղաբաշխման ժամանակ դրանց դերը հաշվի առնելու նպատակով։ Կադաստրի վարման կարգը սահմանում է ՀՀ Կառավարությունը։
Կատեգորիա:Բնապահպանություն
Չինաստանի ամենաբարձր շենքերի ցանկ
Չինաստանի ամենաբարձր շենքերի ցանկում ընդգրկված են 250 մ բարձրություն ունեցող երկնաքերերը։ Շենքերի տակ գործում են վերգետնյա շինարարական օբյեկտներ, բնակելի տարածքներ գործունյա մարդկանց համար, արտադրությունների տեղաբաշխման, արտադրանքների և կենդանիներին պահելու համապատասխան տարածքներ ։ Կայմերը, խողովակներ և այլ տեխնիկական շինություններ, որոնք նախատեսված չեն մարդկանց բնակության և գործունեության համար կամ նախատեսված են մասամբ (շահագործվող հարկերը զբաղեցնում են շինարարական կառույցի ավելի քան 50 % շինարարական ծավալը), չեն համարվում շենքեր։
Կառուցված և վերակառուցված շենքեր
Աղյուսակում ներառված են կառուցված և վերակառուցված շենքեր, որոնք ըստ նախագծի հասել են առավելագույն բարձրության։ Դեղին գույնով աղյուսակում նշված են դեռ չհանձնված շենքեր։ Հավասարության նշանը (=)՝ շենքի համարից հետո, վարկանիշում վկայում է այն մասին, որ նման բարձրություն ունի առնվազն մեկ շենք։
Արտաքին հղումներ
Կատեգորիա:Ցանկեր:Չինաստան
Գեղարդավանք (այլ կիրառումներ)
Գեղարդավանք  կարող է վերաբերել.
Դիլան Օ'Բրայեն
Դիլան Օ՛Բրայեն (Dylan O'Brien,, ԱՄՆ), ամերիկացի դերասան, երաժիշտ։ Հայտնի է դարձել Պատանի գայլը սերիալի շնորհիվ, որտեղ մարմնավորել է Սթայլզ Սթիլինսկիի կերպարը։ 2014 թվականին նկարահանվել է Ջեյմս Դաշների համանուն վեպի էկրանավորման՝ «Լաբիրինթոսում վազողը» ֆիլմում, որտեղ մարմնավորել է գլխավոր հերոս Թոմասին։
Նոր փոփ
Նոր փոփ, բրիտանական կենտրոնական փոփ երաժշտության շարժում, կազմված փառասեր, անկախ մտածող արտիստներից, ովքեր 1980֊ականների սկզբին՝ ըստ MTV-ի նման աղբյուրների, հասել են առևտրային հաջողության ։ Առաջացած 1970-ականների վերջին հետփանկային շարժումից, այս շարժումն ընդգրկում էր մի շարք ոճեր և արտիստներ, ներառելով խմբեր ինչպիսիք են The Human League և ABC : «Նոր Երաժշտությունը» մոտավորապես համարժեք է ընդհանրացնող տերմինին, որը 1980-ականներին օգտագործվում էր երաժշտական արդյունաբերության և ամերիկացի երաժշտական լրագրողների կողմից բնութագրելու Նոր փոփի և Նոր ռոմանտիզմի նման «նոր» շարժումները։ Նոր երաժշտությունը՝ փոփ երաժշտություն և մշակութային երևույթ էր ԱՄՆ֊ում, կապված բրիտանական երկրորդ ներխուժման հետ  ։
Դիլան Օ'Բրայեն
Կենսագրություն
Դիլանը ծնվել է 1991 թվականի օգոստոսի 26-ին Նյու-Յորքում։ Մանկություննը անցել է Սպրինգֆիլդում։ Երբ Դիլանը 12 տարեկան դարձավ, նրա ընտանիքը տեղափոխվեց Կալիֆոռնիա։ Օ'Բրայենի հայրը վիդեոօպերատոր է, իսկ մայրը՝ եղել է դերասանուհի։ 2009 թվականին ավարտել է Միրա Կոստայի ավագ դպրոցը։
Նոր փոփ
Բնութագրություն
Նոր փոփի շատ արտիստներ ստեղծել են երաժշտություն, որը նոր շունչ հաղորդեց ավելի քիչ առևտրային և էքսպերեմենտալ փոփ երաժշտական ժանրին ։ Էնտրիզմը դարձավ հայտնի հասկացություն այդ ժամանակվա խմբերի համար ։ Նոր երաժշտության գործողությունները ունեին երկսեռ տեսք, ընդգծում էին սինթեզատորը և հարվածային գործիքները, և գրված էին ռոմանսի ավելի գաղտնի կողմերի մասին։ Նրանք վերակենդանացրին ռոքաբիլին, սկան, ռեգգին և խառնեցին այն աֆրիկյան ռիթմերի հետ՝ ներկայացնելու նկարագրվածը, որպես «բեղուն, ոճական խաչաձև փոշոտում» ։ Հեղինակ Սայմոն Ռեյնոլդսը նշել է, որ Նոր փոփ շարժումը ներգրավեց մի գիտակցական և խիզախ փորձ՝ վերացնելու «պրոգրեսիվ» և զանգվածային փոփի միջև բաժանումը, մի բաժանում, որը գոյություն է ունեցել սկսած 1967 թվականից՝ հիմնականում տղաների և աղջիկների, միջին դասի և բանվոր դասակարգի միջև։
Դիլան Օ'Բրայեն
Կենսագրություն
2006 թվականին Դիլանը հայտնի դարձավ YouTube ծիծաղաշարժ վիդեոների շնորհիվ, որոնք նկարում և մոնտաժում էր ինքնուրույն։
Նոր փոփ
Բնութագրություն
Նոր երաժշտություն կամ Նոր փոփ տերմինը լայնորեն օգտագործվում էր նկարագրելու սինթիփոփ խմբեր ինչպես The Human League, ABC, Էլվիս Քոստելո և The Pretenders, Orange Juice-ի նման ջանգլ փոփ խմբեր, և Մայքլ Ջեքսոնի նման MTV-ի ամերիկյան աստղեր ։ Ստեֆան Հոլդենն այդ ժամանակ գրեց , որ Նոր երաժշտությունն ավելի շատ աչքի էր ընկնում իր կիրառմամբ, քան՝ հնչյուններով։ Նոր երաժշտությունը խթան հանդիսացավ դեռահասների համար, ովքեր հոգնել էին ավանդական կիթառից։ Նոր երաժշտությունը միակ կողմորոշված երևույթն էր, որ անդրադարձավ 1970-ականների ռոք երաժշտային ալբոմի կողմնորոշմանը։
Դիլան Օ'Բրայեն
Կենսագրություն
Օ՛Բրայենը պլանավորել էր միաժամանակ ավարտել քոլեջը և կինոդպրոցը, սակայն այդ ժամանակ նրան դեր առաջարկեցին Պատանի գայլը սերիալում։ 4 լսումներից հետո նա ստացավ Սքոթթի դերը, սակայն երբ կարդաց սերիալի սցենարը, հասկացավ, որ իրեն ավելի հոգեհարազատ է Սքոթթի լավագույն ընկերոջ՝ Սթայլզի դերը։
Նոր փոփ
Ծագումնաբանություն
1970-ականների վերջին Նոր երաժշտությունը կիրառվել էր հստակ հետփանկային խմբերի համար։ «Հետփանկային» տերմինը համարժեք կիրառվում էր «նոր ալիք»-ի հետ ։ «Նոր ալիքը» նկարագրվում էր որպես մի «գրեթե անիմաստ» տերմին։ 1980-ականների սկզբին բրիտանացի լրագրողները հրաժարվել էին «նոր ալիք» տերմինից ի պաշտպանություն այլ տերմինների, ինչպես օրինակ սինթփոփը, և 1983 թվականին ԱՄՆ-ի երաժշտական արդյունաբերությունը ընտրեց «նոր երաժշտություն» տերմինը ։
Դիլան Օ'Բրայեն
Կենսագրություն
Դիլանը նաև նկարահանվել է Գլխավոր Ճանապարհ և ռոմանտիկ կատակերգական ժանրի Առաջին Անգամ ֆիլմերում Բրիտ Ռոբերտսոնի և Վիկտորիա Ջասթիսի հետ։
Նոր փոփ
Պատմություն
1970-ականների վերջին փանկռոքի բուռն աճի արդյունքում փորձարարության և ստեղծագործականության պահանջից հայտնվեցին նոր ալիք և հետփանկային ժանրերը։ Երաժշտական լրագրող Փոլ Մորլին ազդեցիկ ձայն էր Նոր փոփի զարգացման մեջ, ով՝ 1970-ականների վերջին՝ բրիտանական երաժշտական ամսագիր The NME-ում արված գրությամբ, պաշտպանեց փոստփանկի շարժումը։ Pitchfork-ից Ջես Հարվելն ասում է․ «Եթե նոր փոփն ունեցել է ճարտարապետ, ապա դա Փոլ Մորլին էր» ։
Դիլան Օ'Բրայեն
Կենսագրություն
2013 թվականին հաստատվել է այն լուրը, որ Դիլանը խաղալու է Լաբիրինթոսում վազողը ֆիլմում։
Նոր փոփ
Պատմություն
1980-ականների սկզբին բազմաթիվ երաժիշտներ ուզում էին ընդարձակել այս շարժումները հասնելու ավելի ազդեցիկ ունկնդիրերի։ 1980 թվականին, the New Music Seminar-ը կատարեց իր դեբյուտը (առաջին ելույթը)։ Այն նախատեսել էր օգնել երիտասարդ արտիստներին ստանալու մուտք դեպի ամերիկյան երաժշտական արդյունաբերություն։ Այդ իրադարձությունն արագորեն դառնում էր հանրաճանաչ և աջակցեց ԱՄՆ-ում նոր ալիքը՝ Նոր երաժշտությամբ փոխարինելուն ։ Նման փոփոխություն կատարվեց Մեծ Բրիտանիայում, որտեղ «նոր ալիքը» փոխարինվեց «Նոր ռոմանտիկ» և «Նոր փոփ» տերմիններով ։ Ի տարբերություն Մեծ Բրիտանիայի, մինչև 1982 թվականը՝ նոր ալիքը և երաժշտական տեսահոլովակն ամերիկյան լսարան բերելու փորձերը, առաջացրին բազմազան արդյունքներ։ 1982 թվականին Նոր երաժշտության գործերը սկսեցին հայտնվել ԱՄՆ-ի չարտերում ։
Դիլան Օ'Բրայեն
Կենսագրություն
Օ'Բրայենը ունի իռլանդական, ամերիկական, իսպանական և իտալական արմատներ։ Նաև նվագում է հարվածային գործիքներ «Slow Kids At Play» խմբում։
Նոր փոփ
Պատմություն
Ի պատասխան Նոր երաժշտության, ռոքային ռադիոկայանները կրկնապատկեցին իրենց նոր գործերի քանակը և առաջացավ «Hot hits» ձևաչափը ։ 1983 թվականին, երբ նոր արվեստագետների կեսը դուրս եկավ Նոր երաժշտությունից, Duran Duran, Culture Club և Men at Work գործողությունները գերիշխում էին չարտերը և ստեղծում մի հերթական երաժշտություն ու մշակութային ուղղություն ։ Նոր երաժշտության հետ ամենաշատ կապված 2 մարդիկ Էնի Լենոքսը և Բոյ Ջորջն էին ։
Դիլան Օ'Բրայեն
Անձնական կյանք
Դիլան Օ'Բրայենը հանդիպում է Բրիտ Ռոբերտսոնի հետ, ում հետ ծանոթացել է Առաջին Անգամ ֆիլմի նկարահանումների ժամանակ։
Նոր փոփ
Քննադատություն և անկում
Նոր փոփի քննադատությունն առաջացավ և՛ ավանդական ռոքի հետևորդներից, և՛ ավելի նոր փորձնական ռոքի հետևորդներից։ Այս քննադատները դիտում էին Նոր փոփը, որպես կոռումպացված ընկերություն՝ ռոք երաժշտության հակաավտորիտար ավանդույթի գնով։
Դիլան Օ'Բրայեն
Անձնական կյանք
2016 թվականի մարտին Դիլանը Լաբիրինթոսում վազողը ֆիլմի երրորդ մասի նկարահանումների ժամանակ ստացել է ծանր վնասվածք. բժիշկների խոսքով վտանգավոր ոչինչ չկա ։ Սակայն ապրիլին հայտարարվեց, որ վնասվածքը շատ ավելի «լուրջ է», քան կարծում էին և նրան ապաքինման համար ավելի երկար ժամանակ է հարկավոր ։
Նոր փոփ
Քննադատություն և անկում
Քննադատները հավատում էին, որ Նոր փոփի տեսահոլովակների ընդունումը շատ դեպքերում տաղանդի պակասի ծածկման ձև էր։ Ամսագիր Hit Parader-ը կանոնավոր օգտագործում էր հոմոֆոբիկ "faggot" տերմինը նկարագրելու Նոր փրաժշտության երաժիշտներին։ 1985-ին Dire Straits-ի “Money for Nothing” երգը պարունակում էր «Ականջողով և շպարով փոքրիկ ֆագոտ» տողը և օգտագործեց «ֆագոտ» տերմինը բազմաթիվ անգամ ևս։ Երգի բառերը բառ առ բառ վերցված էին կենցաղային խանութի աշխատողի լեզվից, ում առաջնորդ երգիչ Մարկ Նոպֆլերը դիտում էր MTV: Դոցենտ/երաժիշտի օգնական Տեո Կատեֆոռիսը պնդում էր, որ այս հոմոֆոբիայի օրինակներն օգտագործվել են նոր երաժշտության դեմ «իսկական ռոքի» պաշտպանությունում ։
Դիլան Օ'Բրայեն
Արտաքին հղումներ
Կատեգորիա:21-րդ դարի ամերիկացի դերասաններ Կատեգորիա:21-րդ դարի ամերիկացի երաժիշտներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի ռոք թմբկահարներ Կատեգորիա:21-րդ դարի թմբկահարներ Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի մոդելներ
Նոր փոփ
Քննադատություն և անկում
Սկավառակի սիրահար Ռիչարդ Բլեյդը Լոս Անջելեսի ռադիոկայան KROQ-FM-ում 1980-ականների վերջին մասին ասել է «Դու զգում ես, որ այնտեղ երաժշտության փաթեթավորում կար։ Թոմաս Դոլբիի ալբոմը ռմբակոծեց, Duran-ը անցավ մի շարք խախտումների միջով, The Smiths-ը դադարեց, Spandau Ballet-ը հեռացավ, և մարդիկ միայն ցնված ասում էին «Ինչ է պատահել այս նոր երաժշտության հետ» ։ Թեո Քաթեֆորիսը առարկեց, որ Նոր երաժշտությունը դարձել է ժամանակակից ռոք, որը մինչդեռ տարբերվում է պահված Նոր երաժշտության տեմպից և դեռ գալիս է ռոք դիսկոտեկի/ակումբի բեմից ։
Բնության չափանմուշ
Բնության չափանմուշ, բնական տարածք, որը, բնածին և մարդահարույց գործոնների փոխազդեցության արդյունքում, պահպանել է բնական լանդշաֆտի ծագումնային վիճակը կամ նվազագույն փոփոխության ենթարկվել։ Բնության չափանմուշները մարդուն հետաքրքրում են իրենց բնական վիճակով, որտեղ նյութի և էներգիայի շրջապտույտը, բնական երևույթներն ընթանում են առանց մարդու միջամտության։ Դրանց միջոցով հնարավոր է լինում ավելի ճիշտ որոշել նույնատիպ լանդշաֆտների վրա մարդու ներգործության հետևանքները և գնահատել միջավայրին հասցված վնասի չափը։
Կատեգորիա:Բնապահպանություն
Այի Թեոդորի (կղզի)
Այի Թեոդորի (կղզի) (Άγιοι Θεόδωροι, «Святые Теодоры»), երկու ոչ մեծ անմարդաբնակ կղզիներ՝ տեղադրված Խանյա ծովածոցում՝ Կրետե կղզու արևմտյան մասում։ Կղզիներից մեկը կոչվում է Այոս Թեոդորոս, նաև Թոդորու , իսկ նրանից հյուսիս գտնվում է Թեոդորոպուլա  կամ Միկրոս-Այոս-Թեոդորոս  (Փոքրիկ Այոս-Թեոդորոս) կոչվող կղզյակը (Θεοδωροπούλα) ։ Պատկանում է Խանյա համայնքին] ։ Կղզին կրի-կրիների բնակության վայր է ։ Նրա անվանումն առաջացել է տեղի Այոս-Թեոդորոս եկեղեցու անվանումից ։ Կղզու հարավում կա մեծ քարանձավ՝ կամարաձև մուտքով ։
Պատմություն
Կղզու հին անվանումը Ակիտիոն (Ακοίτιον — «անմարդաբնակ») է։ 1583 թվականին վենետիկցիները Այոս-Թեոդորոսում կառուցեցին երկու ոչ մեծ ամրոցներ, որպեսզի կանխեն կղզու օգտագործումը ծովահեններից և պաշտպանեն Կրետեի ափերը ։ 1645 թվականին կատաղի մարտից հետո, երբ կղզու 70 հոգանոց նավատորմը չհանձնվեց, և թուրքերը այրեցին վառոդի նկուղը, կղզին նվաճվեց թուրքերի կողմից։ Ամրոցը պայթեց պաշտպանների հետ միասին, և այդ ժամանակ թուրքերը ափ իջան ։
1930 թվականին Այա-Մարինա համայնքը, համագործակցելով Հանի որսորդության միության հետ, որոշում է կղզիները դարձնել արգելավայր։ 1935 թվականին Թեոդորոս Վիգլիսը Սամարիա կիրճում բռնում է կրի-կրիի մի արուի և էգի և բաց թողնում նրանց Այոս-Թեոդորոսում, որպեսզի նրանք կարողանան հանգիստ բազմանալ, քանի որ ոչ մի ուրիշ այծ չէր բնակվում կղզում։ Կրի-կրիների այդ փոքրիկ համայնքը շատ քիչ էր ինբրիդինգը կանխելու համար, այդ պատճառով ավելի շատ կրի-կրիներ են բերվում կղզի։ Կրի-կրիի պոպուլյացիան կղզում օգտագործվում է՝ այս կենդանիների ենթատեսակով ողջ մոլորակի կենդանաբանական այգիները ապահովելու համար։
Ծանոթագրություններ
Կատեգորիա:Հունաստանի կղզիներ Կատեգորիա:Միջերկրական ծովի կղզիներ Կատեգորիա:Հունաստանի ազգային այգի Կատեգորիա:Անմարդաբնակ կղզիներ
Love is...
Love Is..., նորզելանդացի նկարիչ Քիմ Քասալիի (Գրուվ) 1960-ական թվականների կոմիքս սթրիփ ։ Գաղափարները կոմիքսի համար վերցրած են Գրուվի սիրային գրությունների շարքից, որոնք նա ուղարկում էր իր ապագա ամուսնուն՝ Ռոբերտո Քասալիին։ Նրանք հրատարակվել են բուկլետներում 1960-ական թվականների վերջին ՝ 1970 թվականի թերթում «Kim» անվան տակ սթրիփ ձևով թողարկվելուց առաջ։ Շուտով նրանք սինդիկատացվել են և մինչ օրս էլ թողարկվում են ամբողջ աշխարհում Tribune Content Agency-ի կողմից ։ Քասալիի ամենահայտնի պատկերներից մեկը՝ «Սերը․․․ դա պատրաստ լինելն է ներողություն խնդրել» (Love Is...being able to say you are sorry), որը թողարկվել է 1972 թվականի փետրվարի 9-ին հրատարակվել է ամբողջ աշխարհում տարբեր քարտերի և հուշանվերների վրա։ Սթրիփի թողարկումը համընկել է 1970 թվականի «Սիրո պատմություն» ֆիլմի պրեմիրայի հետ։ Ֆիլմի պաշտոնական գրությունն էր «Սերը նշանակում է այն, որ դու երբեք ստիպված չես լինի ներողություն խնդրել» (Love means never having to say you're sorry)։ Իր հայտնիության գագաթնակետին՝ 1970-ական թվականների կեսին, շարքը Քասալիին 5-ից 6 միլիոն ԱՄՆ դոլար է բերել ։
1975 թվականին Ռոբերտո Քասալիի մոտ մահացու քաղցկեղ է ախտորոշվել, և Քիմը դադարել է աշխատել շարքի վրա՝ ամուսնու հետ ավելի շատ ժամանակ անցկացնելու համար ։ Քասալին բրիտանացի ծաղրանկարիչ Բիլ Ասփրիին հանձնարարել է իր վրա վերցնել սթրիփերի գրումը և նկարչությունը ՝ իր կեղծանվան տակ ։
Հիմա սթրիփը թողարկվում է ամեն օր, բացի կիրակիից։
Կոմիքսի բովանդակություն
Գլխավոր հերոսները տղամարդը և կինն են, որոնք պատկերված են առանց հագուստի և առաջնային կամ երկրորդական սեռական հատկանիշների։ Երրորդային հատկանիշների շնորհիվ պարզ է դառնում, թե որ կերպարն է տղամարդը, և որը՝ կինը։ Տղամարդն ունի մուգ սև, կարճ մազեր, իսկ կինը՝ թեթև, երկար մազեր։ Կերպարները ներկայացվել են ռոմանսի տարբեր փուլերում՝ պարզապես հանդիպելով որպես տղա և աղջիկ, իսկ հետո որպես ամուսնական զույգ։ Երբեմն տղամարդը զինվորական համազգեստով է պատկերված։ 1974 թվականի հատվածում տղամարդը կնոջը անվանում է «Քիմ», իսկ 1971 թվականի սթրիփի վրա կինը լողափի ավազի վրա գրում է «Ռ» տառը։ Կերպարները համապատասխանում են օրիգինալ ծաղրանկարիչ Քիմ Քասալիին և նրա ամուսնու՝ Ռոբերտոյին։
Սթրիփը երբեմն ներառում է այս զույգի երկու երեխաներին։ Տղան և աղջիկը իրենց ծնողի հակառակ սեռի մազերի գույն ունեն և ներկայացվել են ինչպես մանուկ, այնպես էլ տարրական դպրոցական տարիքում։ Ժամանակ առ ժամանակ ցուցադրվում են կնոջ ծնողները (մեկ կամ երկու), երկու ծնողներն էլ թեթև մազեր ունեն և պատկերված են որպես տարեցներ։ Տղամարդու ծնողները նույնպես գծերում են հայտնվել։ Նրանք ճիշտ այնպիսի տեսք ունեն, ինչպես կնոջ ծնողները։
Այլընտրանքային տարբերակ
1980-ական թվականների սթրիփի այլընտրանքյային տարբերակը սկսել է թողարկվել բրիտանական Mail on Sunday պարբերականի «Cartoons» մասում։ Սա 3-4 վահանակից բաղկացած սթրիփ էր, որում տղամարդը և կինը լիովին հագնված էին նկարվում։
ԱՊՀ երկրներում այս շարքը հայտնի է այն բանով, որ ներառվում է Love is... մաստակների հետ, որոնք արտադրվում են Թուրքիայում ։
Բջջային հավելված
Շարքը պաշտոնական հավելված ունի Apple-ի iTunes խանութում։
Արտաքին հղումներ
Կատեգորիա:Կոմիքսների կերպարներ Կատեգորիա:Սեր Կատեգորիա:Սիրո փիլիսոփայություն
Արձենե
Բնակչությունը կազմում է 1784 մարդ 2008 թվականի մարդահամարի տվյալների, բնակչության խտություն՝ 134 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 33090։ Հեռախոսային կոդ՝ 0434։
Քաղաքի հովանավոր պաշտպանը Արխանգել Միխաելն է։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Կանաչ ծովոզնի
Կանաչ ծովոզնի, սովորական ծովային ոզնի, սովորական ստրոնգիլոցենտրոտուս կամ կանաչ ստրոնգիլոցենտրոտուս, փշամորթներ տիպի ծովոզնիների դասին պատկանող ծովային կենդանատեսակ ։ Անվանումը ստացել է մարմնի կանաչավուն երանգի գունավորման պատճառով, որը կարող է բաց սպիտակից մինչև մուգ մանուշակագույն, նույնիսկ սև դառնալ։ Հասուն ոզնու զրահի միջին տրամագիծը կազմում է 50 մմ, իսկ խոշորներինը՝ մինչև 90 մմ։ Կանաչ ծովային ոզնիները ամենակեր են։
Տարածվածություն
Կանաչ ծովոզնիները ծովոզնիների դասի ամենատարածված փշամորթներից են։
Կանաչ ծովային ոզնիները տարածված են Խաղաղ և Ատլանտյան օվկիանոսների մաս կազմող հյուսիսային ծովերի ջրերում։ Հանդիպում են Ամերիկայի Միացյալ Նահանգների, Կանադայի, Մեծ Բրիտանիայի, Իսլանդիայի, Դանիայի (և դրա մաս կազմող Գրենլանդիայի), Նիդերլանդների, Լեհաստանի, Բալթյան ավազանի երկրների, Սկանդինավիայի, Ռուսաստանի Դաշնության և Ճապոնիայի ափերի մոտ։
Առավել շատ քանակությամբ ապրում են հյուսիսային Ռուսաստանի ափամերձ շրջաններում։
Նկարագրություն
Կանաչ ծովոզնիներն ունեն մարմնի կանաչավուն երանգ, սակայն այն հեշտությանմբ կարող է զանազանակերպել և ստանալ մուգ մանուշակագույն՝ գրեթե սև գունավորում։
Չափահաս ծովոզնու մարմնի միջին երկարությունը կազմում է 50 մմ։ Կան խոշոր առանձնյակներ, որոնց չափերը հասնում է մինչև 90 մմ։ Կանաչ ծովոզնիներն ամենակեր կենդանիներ են։
Կանաչ ծովային ոզնիները սակավաշարժ են։ Նրանք դանդաղորեն շարժվում են օրվա ընթացքում կեր փնտրելու նպատակով։ Շարժումը իրականացնում են տեղաշարժվող ասեղների օգնությամբ՝ նմանվելով փայտե ոտքերի, ամբուլակրալ դանակների, որոնք կարող են երկարել։ Դրանք ծայրերին ունենում են ծծորդներ, որոնց շնորհիվ էլ ոզնիները կարողանում են շարժվել նույնիսկ ուղղաձիգ։
Բազմացում
Կանաչ ծովային ոզնիները բաժանասեռ են, արտահայտված է սեռական դեմորֆիզմը։ Սեռական բջիջները զարգանում են պարկանման գոնադալներում, հասունանում են ամռան կեսերին, ապա լցվում են ջրի մեջ, որտեղ էլ իրականացվում է արտաքին բեղմնավորումը։ Զիգոտից առաջանում է պլանկտոն թրթուր՝ էխինոպլիտեուս։ Հատուկ կազմավորումը (երկար ընձյուղ, ձեռքեր, կմախք աչքի ընկնող ասեղներով, թարթիչավոր քուռ) հնարավորություն է տալիս լողալու և շարժվելու խորը ջրում։ Պլուտեուսը սնվում է միկրոպլանկտոններով, աճում է և իր ձախ կողմում առաջանում է ապագա ծովային ոզնու սաղմը, որը անվանվում է սաղմնային սկավառակ։
Մետամորֆոզի ժամանակ սաղմնային սկավառակից ձևավորվում է ծովային ոզնու մարմինը, իսկ թրթուրային հատկանիշները հետաճ են գրանցում։ Երիտասարդ ստրոնգիլոցենտրոտուսը անցնում է ջրի հատակ և անցնում ինքնուրույն կյանքի։
Գրականություն
Կատեգորիա:Ծովոզնիներ Կատեգորիա:Փշամորթներ
Վալին
Վալին, a - ամինաիզովալերիանաթթու, անփոխարինելի ամինաթթու։ Սպիտակուցների բաղադրության մեշ գտնվում է a իզոմերի ձևով։ Մեծ քանակությամբ պարունակվում է մարդու շիճուկային ալբումիններում, կաթի կազեինում (7-8%), շարակցական հյուսվածքի էլաստինում (13-14%)։ Պանտոտենաթթվի (վիտամին B_3) և պենիցիլինի կենսասինթեզի ելանյութ է։ Սննդի մեշ վալինի բացակայությունը սպիտակուցները դարձնում է ոչ լիարժեք, հանգեցնում բացասական ազոտային հաշվեկշռի։
Ամրդոլու վանք
Ամրդոլու վանք, Ամիրդոլ, Ամիրդոլա վանք, Ամիրդոլու վանք, Ամիրօղլու վանք, Ամիրօղլու Սուրբ Հովհաննես, Ամլորդ, Ամլորդովանք, Ամլորդվովանք, Ամլորդվոց վանք, Ամլորդու վանք, Ամլորտվովանք, Ամլվսրդվո վանք, Ամրգոլ, Ամրդոլ, Ամրդոլավանք, Ամրդոլի վանք, Ամրդոլիվանք, Ամրտոլուվանք, Արմդոլ, Արմտոլ, Արմտոլու վանք, վանք Մեծ Հայքի Տուրուբերան նահանգում, Բաղեշ (Բիթլիս) քաղաքի հարավային ծայրամասում ։
Անունը
Ըստ ավանդության՝ անվանումը ստացել է վանքը նորոգած եղբայրներ Ամիրի և Դոլուի անուններից։ Սակայն իրականում վանքի նախնական անունը եղել է Ամլորդու և նվիրված է եղել սուրբ Հովհաննես Մկրտչին։ Քանի որ Հովհաննեսի մայր Եղիսաբեթը, ինչպես գրված է Ղուկասի ավետարանի 1-ին գլխում, ամուլ էր, և ծեր հասակում է ունենում Հովհաննեսին, ուստի վերջինիս անվանում էին Ամլորդի։
Պատմություն
Հիմնադրման ժամանակն անորոշ է։ XIV դարից հիշվել են հայ եպիսկոպոսներ։ XV դարից եղել է գրչության խոշոր կենտրոն։ Նույն դարում Գրիգոր Տաթևացու աշակերտ Դանիել վարդապետը Ամրդոլու վանքում հիմնել է հոգևոր դպրոց։ Դասավանդել են կրոնագիտություն, աստվածաբանություն և տրամաբանություն։ Կրթական գործը շարունակել են Հովհաննես Համշենցին, Գրիգոր Արճիշեցին, Ներսես Մատաղը, Ներսես Բաղիշեցին, Ներսես Ամկեցին, Հովհաննես Տարոնեցին։ Բարսեղ Աղբակեցին վերծանել է վանքի մատենադարանի իմաստասիր. գրքերը, ընդարձակել դասատունը, բարեփոխել ուսումնական ծրագրերը, դասավանդվող առարկաներին ավելացրել իմաստասիրությունը, ճարտասանությունը, քերականությունը։ Դպրոցը մեծ համբավ է ձեռք բերել Ներսես Մոկացու ժամանակ։ Այստեղ սովորելու են եկել Հայաստանի տարբեր մասերից։ Ամրդոլու վանքը ծաղկում է ապրել հատկապես XVII դ. պատմիչ-գիտնական Վարդան վարդապետ Բաղիշեցու 42 տարիների արգասավոր առաջնորդության ժամանակաշրջանում։ Նրա օրոք սկսել են դասավանդել նաև հայ մատենագրություն, մանրանկարչություն, որմնանկարչություն, և վանքի դպրոցը վերածվել է համալսարանի։ Վարդան Բաղիշեցու վախճանվելուց հետո (1704) Ամրդոլու վանքի դպրոցը չի գործել։ Վանքում բարձր մակարդակի է հասել գրչության արվեստը, ձեռք են բերվել հին ձեռագրեր, որոնք նորոգվել են։ Այդտեղ են ընդօրինակվել Փավստոս Բուզանդի, Կորյունի, Ղազար Փարպեցու, Սեբեոսի, Ղևոնդ Երեցի, Ասողիկի, Արիստակես Լաստիվերցու, Թովմա Մեծոփեցու և այլոց երկերը։ Մեծ հռչակ է վայելել Ամրդոլու վանքի մեծարժեք մատենադարանը։ Պահպանվել է Վարդան Բաղիշեցու կազմած վանքի գրացուցակը։ Ամրդոլու վանքի նշանավոր սաներից են Կ. Պոլսի պատրիարք Հովհաննես Կոլոտ Բաղիշեցին, Երուսաղեմի պատրիարք Գրիգոր Շղթայակիրը և այլք։ Ամրդոլու վանքի եկեղեցում են ամփոփվել Բարսեղ վարդապետը, Վարդան վարդապետ Բաղիշեցին և այլ նվիրյալներ։ Ամրդոլու վանքն ավերվել և ամայացել է 1915-ին. ձեռագրերի մի մասը և ունեցվածքը կողոպտել են թուրքերը։
Ճարտարապետություն
Ունեցել է երեք եկեղեցի՝ Ս. Աստվածածին, Ս. Հովհաննես, Ս. Ստեփանոս։ Համալիրի մեջ են մտել նաև մի քանի օժանդակ շինություններ։
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա) Կատեգորիա:14-րդ դարի հայկական վանքեր և եկեղեցիներ
Պիկ Սեգեդ (ընկերություն)
Պիկ Սեգեդ (Pick Szeged), հունգարական ընկերություն, որն արտադրում է տարատեսակ մսամթերք, այդ թվում՝ երշիկի ձմեռային սալյամի հայտնի տեսակը (téliszalámi): Ընկերությունը հիմնադրվել է 1869 թվականին և գտնվում է Սեգեդ քաղաքում։ Հունգարիայի Պիկ Սեգեդ ձեռքի գնդակի ակումբի հովանավորն է։
Պատմություն
Հունգարիայում սալյամիի արտադրությունը կազմակերպել է հրեա մսագործ Մարկ Պիկը, որը 1869 թվականին Սեգեդում հիմնել է սալյամիի գործարանը և այնուհետև սկսել է զարգացնել երշիկեղենի արտադրությունն ամբողջ երկրում։ 1883 թվականին նա հրավիրել է իտալացի աշխատողների, իսկ 1885 թվականից սկսել է երշիկի զանգվածային արտադրությունը։ 1892 թվականին Պիկի մահից հետո նրա այրին և նրա եղբայրը ստանձնեցին ղեկավարման պարտականությունները։ Ավագ որդին՝ Ենյոն, սկսել է գործարանում աշխատել 1906 թվականին և ձեռք է բերել ավերված Տիան գործարանը, թույլ տալով ընտանիքին տիրել մի մեծ հողակտորի։ Ենյո Պիկը ինքը կատարել է արտադրության տեխնոլոգիաների փոփոխություններ, սկսելով արտադրվող արտադրանքի ակտիվ գովազդ և դարձնելով սալյամին առաջատար արտադրանք։ Ենյո Պիկը գործարանը ղեկավարել է 1934 թվականից մինչև նրա ազգայնացումը։
Արտադրանք
Պիկի սալամիի հիմնական առանձնահատկություններից մեկն այն է, որ չորացման և հասունացման ժամանակ հայտնվում է բորբոսի շերտ։ Բորբոսը պահանջում է սառը ջերմաստիճան և բավականաչափ խոնավություն հանգստանալու համար, այդ պատճառով երշիկ արտադրող գործարանները կառուցվել են գետերի ափին (օրինակ, Տիսայի ափին)։ 1950-ականների վերջերին ներկայացված սառեցման տեխնոլոգիան թույլ է տվել ապահովել պահպանման երկարատև ժամկետ, ուստի ձմեռային սալյամին «սեզոնային» բնույից պահպանել է միայն անունը։ Ներկայումս Սեգեդի սալյամին հայտնի է դարձել յուրօրինակ նյութերի, ավանդական տեխնոլոգիայի և պահպանված գիտելիքների շնորհիվ։
Արտաքին հղումներ
Կատեգորիա:Հունգարիայի կազմակերպություններ Կատեգորիա:Հունգարիայի պատմություն Կատեգորիա:1869 հիմնադրումներ ըստ երկրի Կատեգորիա:19-րդ դարի հիմնադրումներ Եվրոպայում Կատեգորիա:Մսամթերք Կատեգորիա:Երշիկեղեն Կատեգորիա:Հունգարիայի տնտեսություն
Ֆյամետտայի տեսիլք
«Ֆյամետտայի տեսիլք» (A Vision of Fiammetta), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1878 թվականին։ Ներկայումս նկարը գտնվում է Էնդրու Լլոյդ Ուեբերի հավաքածուում։
Տեղեկություն նկարի մասին
Ստեղծագործությունը նկարչի «երկակի աշխատանքներից» մեկն է. այն հանդիսանում է Ռոսսետտիի «Բալլադներ և սոնետներ» (1881) ժողովածուի լրացումը։ Նկարում պատկերված է Ֆյամետտան՝ Ջովաննի Բոկաչչոյի սիրեցյալը և մուսան (մինչև այժմ էլ ապացուցված չէ՝ իրակա՞ն, թե՞ հորինված կերպար է Ֆյամետտան )։ Նկարի համար բնորդուհի է եղել Մարիա Սպարտալի Սթիլմանը ։
Սկզբնապես նկարը ձեռք է բերել գործարար Ուիլյամ Ալֆրեդ Թյորները (1839-1886), որի հավաքածուում արդեն կային Ռոսսետտիի մի քանի այլ աշխատանքներ։ Ներկայումս նկարը գտնվում է Էնդրու Լլոյդ Ուեբերի հավաքածուում ։
Գրականություն
Կատեգորիա:Դանթե Գաբրիել Ռոսսետտիի նկարներ Կատեգորիա:1878 նկարներ Կատեգորիա:Կանանց դիմապատկերներ
Թրենտ Կովալիկ
Թրենտ Կովալիկ (Trent Kowalik, ), ամերիկացի պարող, դերասան և երգիչ։ «Թոնի» մրցանակի դափնեկիր՝ «Լավագույն տղամարդու դեր մյուզիքլում» անվանակարգում, նաև Քննադատների արտաքին միության հատուկ մրցանակի դափնեկիր՝ «Բիլի Էլիոտ» մյուզիքլում խաղացած գլխավոր դերի համար։
Կենսագրություն
Թրենտ Կովալիկը ծնվել է 1995 թվականի փետրվարի 22-ին Բելմորս բնակավայրում՝ ԱՄՆ-ի Նյու Յորք նահանգի Նասաու շրջանում։ Երեք տարեկանում սկսել է պարել սովորել Դորոթիի պարի դպրոցում (Dorothy's School of Dance)։ Չորս տարեկանում սկսել է իրանական պարերի դասեր վերցնել։ Վեց տարեկանում մասնակցել է Բաց առաջնությանը (Open Championship), ելույթ է ունեցել Inishfree School of Irish Dance պարի դպրոցի հետ։ 2006 թվականի ապրիլին՝ 11 տարեկանում, պատանեկան տարիքային խմբում հաղթել է Իռլանդական պարերի աշխարհի առաջնությունում (Oireachtas Rince na Cruinne), որը անցկացվում էր Բելֆաստ ում՝ Հյուսրսային Իռլանդիայում ։ Կովալիկը ստացել է Շոտլանդիայի, Անգլիայի և Իռլանդրայի մի քանի ազգային մրցանակներ։ Շարունակում է զբաղվել բալետով, չեչոտկայով ջազային և լիրիկական պարերով ։ Մասնակցել է բազմաթիվ հեռուստաշոուներում, այդ թվում՝ «Inside the NFL»–ում և «Good Morning America»–ում։
Ներկայումս շարունակում է բալետ սովորել The Jacqueline Kennedy Onassis School–ում՝ Ամերիկյան բալետի թատրոնի նախապրոֆեսոնալ դիվիզիոնում։
Billy Elliot the Musical
2008 թվականին ապրիլի 22-ի մամլո ասուլիսում հայտարարվել է, որ Թրենտ Կովալիկը Կիրիլ Կուլիշ ի և Դեյվիդ Ալվարեսի հետ որպես գլխավոր դերակատար ընդգրկվելու է Բրոդվեյի բեմադրության պրեմիերայում։ Թրենտի առաջին ելույթը կայացել է 2008 թվականի հոկտեմբերի 8-ին Imperial Theatre- ի բեմում։ Վերջին ելույթը՝ 2010 թվականի մարտի 7-ին ։
2009 թվականի հունիսի 7-ին Կովալիկը նաև Կիրիլ Կուլիշը և Դեյվիդ Ալվարեսը դարձել են «Թոնի» մրցանակի դափնեկիր՝ «Լավագույն տղամարդու դեր մյուզիքլում» անվանակարգում։ Մրցանակաբաշխության գոյության ողջ պատմության ընթացքում Կովալիկը մրցանակի այս անվանակարգում ամեմաերիտասարդ դափնեկիրն է եղել։ Բացի դրանից, 2009 թվականը դարձել է առաջին տարին, որ մրցանակը հանձնվել է երեք դերասանների միաժամանակ։
Մրցանակաբաշխության ժամանակ մյուզիքլը ներկայացվել է « Electricity » էպիզոդի խորեոգրաֆիկ մասով՝ ԿԻրիլ Կուլիշի կատարմամբ և Էլթոն Ջոն ի նվագակցությամբ, նաև «Angry Dance» էպիզոդը՝ Թրենտ Կովալիկի կատարմամբ։ Մյուզիքլը առաաջադրվել է 15 հորիզոնականներում և դարձել է դրանցից 10-ի դափնեկիր, այդ թվում՝ «Տարվա լավագույն մյուզիքլում» ։
Նույն թվականին Կովալիկը դարձել է Քննադատների արտաքին միության (Outer Critics Circle Award) հատուկ մրցանակի դափնեկիր ակնառու նվաճումների համար։
Արտաքին հղումներ
Կատեգորիա:Ամերիկացի պարողներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի դերասաններ Կատեգորիա:21-րդ դարի ամերիկացի դերասաններ Կատեգորիա:Ամերիկացի տղա երեխա դերասաններ
20 000 լյո ջրի տակ (ֆիլմ, 1916)
20 000 լյո ջրի տակ, (անգլ․՝ 20,000 Leagues Under the Sea, 1916), ամերիկյան համր ֆիլմ, որ 1916 թվականին նկարահանել է կինոռեժիսոր Ստյուարտ Պատոնը։ Ժյուլ Վեռնի համանուն վեպի առաջին լիամետրաժ էկրանավորումն է։ Ֆիլմում օգտագործվել են նաև դրվագներ Ժյուլ Վեռնի մեկ այլ՝ «Խորհրդավոր կղզին» վեպից ։ Կինոնկարի նորատիպ տարբերակը 2010 թվականի մայիսի 4-ին ցուցադրվել է Սան Ֆրանցիսկոյում՝ որպես այդ քաղաքում ավանդաբար յուրաքանչյուր տարի անցկացվող միջազգային կինոփառատոնի բաղկացուցիչ մաս ։
2016 թվականին ԱՄՆ Կոնգրեսի գրադարանի կողմից ֆիլմը գնահատվել է որպես մշակութային, պատմական ու գեղագիտական նշանակալի արժեք և ներառվել ֆիլմերի ազգային գրանցամատյանում  ։
Սյուժե
Կինոնկարում նավապետ Նեմոն (Ալեն Հոլուբար) փորձում է վրեժ լուծել Չարլզ Դենվերից (Ուիլյամ Ուելշ), քանի որ վերջինս սպանել էր Նեմոյի կնոջը։ Այդ նպատակով կառուցում է մի հսկայական սուզանավ՝ «Նաուտիլուս»-ը։ Դենվերը նավապետի դստերը թաքցնում է հեռավոր կղզում, որտեղ փոթորիկից քշված օդապարիկով վայրէջք են կատարում հինգ ամերիկացիներ։ Այդ ժամանակ «Նաուտիլուսը» հարձակվում է բաց ծովում գտնվող նավի վրա, որտեղ գտնվում էր պրոֆեսոր Արոնաքսը (Դեն Հենլոն)։ Գիտնականն ու նրա ուղեկիցները հայտնվում են «Նաուտիլուս» սուզանավում, նախ՝ որպես բանտարկյալներ, ապա որպես հյուր նավապետ Նեմոյին։
Արտաքին հղումներ
Կատեգորիա:1916 ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆանտաստիկ ֆիլմեր գիտնականների մասին Կատեգորիա:Անգլիայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Սև-սպիտակ ֆիլմեր Կատեգորիա:Համր ֆիլմեր Կատեգորիա:Ամերիկյան արկածային ֆիլմեր
Նապոլեոնի թագադրումը
Նվիրված է 1804 թվականի դեկտեմբերի 2-ին Փարիզի Աստվածամոր տաճարում Նապոլեոն կայսրի և Ժոզեֆինա կայսրուհու թագադրմանը(Sacre de l'empereur Napoléon Ier et couronnement de l'impératrice Joséphine dans la cathédrale Notre-Dame de Paris, le 2 décembre 1804), ֆրանսիացի նկարիչ Ժակ Լուի Դավիդի նկարը։
Նկարը Դավիդի կողմից ստեղծվեց, անձամբ Նապոլեոնի պատվերով։ Նրա վրա պատկերված է Փարիզի Աստվածամոր տաճարում 1804 թվականի դեկտեմբերի 2-ի կայսրի թագադրումից մի հատված։ Դավիդը պատկերել է այն պահը, երբ Նապոլեոնը թագդրում է Ժոզեֆինային, իսկ Պիոս 7-րդ պապը տալիս է իր օրհնությունը։ Դավիդը ստեղծել է կտավը Ռուբենսի «Մարիա Մեդիչիի թագադրումը» նկարի տպավորության ներքո։ Դավիդը նկարի վրա աշխատել է 3 տարի և այն ավարտել է 1807 թվականին։ 1808 թվականի փետրվարին նա նկարը ներկայացրեց համըդհանուր ցուցադրման։ Նապոլեոնի մայրը ներկա չէր եղել թագադրմանը, բայց Նապոելոնը պատվիրելիս խնդրել էր Դավիդին, մորը պատկերել նկարի ամենակենտրոնական մասում։
Ներկասյումս այդ նկարը գտնվում է Լուվրի Դենոն պատկերասրահի առաջին հարկի 75 մետր երկրարություն ունեցող դահլիճում։ Կոդ INV. 3699։
Արտաքին հղումներ
Կատեգորիա:1806 նկարներ Կատեգորիա:Ժակ Լուի Դավիդի նկարներ Կատեգորիա:Լուվրի նկարներ
Բնության տարեգրություն
Բնության տարեգրություն, բնական էկոհամակարգերի և դրանց բաղադրիչների վիճակի ու փոփոխությունների ամենամյա տվյալների ամբողջություն, որն անհրաժեշտ է բնական համալիրների գնահատման համար։ Որպես կանոն՝ բնության տարեգրություն վարում են բնության հատուկ պահպանվող տարածքներում։ Այն գլխավոր գիտական փաստաթուղթ է, որում ամփոփվում են բնության հատուկ պահպանվող տարածքի սահմանները, դիտարկումների փորձավայրերը, մշտական երթուղիները, ռելիեֆը, հողերը, օդերևութաբանական տվյալները, ջրերը, բուսական աշխարհը (տեսակային կազմը, բուսական համակեցությունները, փոփոխությունները և դրանց պատճառները), կենդանական աշխարհը (տեսակային կազմը, քանակը, փոփոխությունները և դրանց պատճառները), սահմանված կարգը (դրա խախտումները, կանխարգելիչ միջոցառումները, վնասի չափը, վնասի վերականգնումը և այլն), գիտական հետազոտությունները (թեմաները, արդյունքները), պահպանական գոտին (վիճակը, պահպանության ռեժիմը, հողօգտագործողները, խախտումները, ձեռնարկված միջոցառումները, արդյունքները և այլն) բազմամյա դիտարկումների տվյալների մշակումը և արդյունքները։
Կատեգորիա:Բնապահպանություն
Գեորգի Սաֆարով
Կենսագրություն
Ծնվել է ճարտարապետի հայ-լեհական ընտանիքում։ 1905 թվականին սոցիալ-դեմոկրատական խմբակների մասնակից է եղել։ 1908 ընդունվել է Ռուսական սոցիալ-դեմոկրատական աշխատանքային կուսակցության շարքերը։ 1910 թվականին արտագաղթել է՝ դառնալով Ցյուրիխում բոլշևիկների սեկցիայի քարտուղարը։ 1912 թվականի մայիսին վերադարձել է Պետերբուրգ։ Ձերբակալվել է։ Փախուստի է դիմել դեպի Ֆրանսիա։ 1916 թվականին երկրից վտարվել է հակապատերազմյան քարոզչություն իրականացնելու համար։ Այնուհետև հաստատվել է Շվեյցարիայում, որտեղից էլ Վ․ Լենինի և Գ․ Զինովևի հետ վերադարձել է Ռուսաստան։
1917 թվականի գարնանը աշխատել է «Պրավդա» թերթի խմբագրությունում, եղել է ՌՍԴԱԿ-ի Պետերբուրգյան հանձնաժողովի անդամ։ 1918 թվականին Ուրալյան շրջանի ԽՄԿԿ-ի հանձնաժողովի նախագահության անդամ էր, «Ուրալյան աշխատավոր» թերթի խմբագիր։
«Պրավդա»-ի խմբագրակազմի անդամ է եղել։ Վիրավորվել է Լեոնտևյան նրբանցքի պայթյունի ժամանակ։
1918 թվականին, որպես Ուրալյան շրջանի ԽՄԿԿ-ի հանձնաժողովի անդամ՝ մասնակցել է արքայական ընտանիքի գնդակահարության որոշմանը։
1919 թվականին ԽՄԿԿ-ի 8-րդ համագումարում «ռազմական ընդդիմության» անդամ էր ։
1919 թվականի նոյեմբերին գործուղման է մեկնել Թուրքեստանի ինքնավար ԽՍՀ։ 1920 թվականի ամռանից ԽՄԿԿ-ի Թուրքբյուրոյի կենտրոնական հանձնաժողովի անդամ է եղել։ 1921 թվականի մարտին ԽՄԿԿ 10-րդ համագումարում եղել է Ստալինի հարակից զեկուցողը՝ ազգային հարցի վերաբերյալ։
Ծանոթագրություններ
Կատեգորիա:Մահապատժի ենթարկված քաղաքական գործիչներ Կատեգորիա:Ռուս հեղափոխականներ Կատեգորիա:ԽՄԿԿ անդամներ Կատեգորիա:Ազատազրկման վայրերում մահացածներ Կատեգորիա:ԽՍՀՄ-ում գնդակահարվածներ Կատեգորիա:ԽՍՀՄ քաղաքական գործիչներ Կատեգորիա:Ստալինյան բռնաճնշումների հայ զոհեր Կատեգորիա:Կոմինտերնի գործիչներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Ձախ կոմունիստներ Կատեգորիա:Խորհրդային պետական գործիչներ Կատեգորիա:Խորհրդային կուսակցական գործիչներ Կատեգորիա:Ստալինյան բռնաճնշումների զոհեր Ռուսաստանում
Պաուլ Վիլդ
Պաուլ Վիլդ (Paul Wild, 5 հոկտեմբերի 1925 Վեդենսվիլ, Շվեյցարիա - 2 հուլիսի 2014 Բեռն, Շվեյցարիա), շվեյցարացի աստղագետ, աշխատել է Ցիմերվալդի աստղադիտարանում։
Աստերոիդների և գիսաստղերի, ինչպես նաև գերնոր աստղերի հայտնաբերող։ Աշխատել է Ցիմերվալդի աստղադիտարանում և 1980 թվականից 1991 թվականները եղել է Բեռնի համալսարանի տնօրեն։ Ունեցել է նաև փիլիսոփայության և բնագիտության դոկտոի կոչում։ 1961 թվականից 1994 թվականները հայտնաբերել է ընդհանուր առմամբ 94 աստերոիդ, որոնցից մեկը հայտնաբերել է Իվո Բաուերզիմի հետ համատեղ ։ Վիլդը նաև հայտնաբերել է մի քանի կարճ պարբերությամբ գիսաստղեր, որոնցից է 81P/Վիլդի գիսաստղը, որը դարձավ Սթարդասթ տիեզերական սարքի առաքելության նպատակը։ Նա նաև հայտնաբերել է 41 գերնոր աստղեր։
Կենսագրություն
Ուսանել է մաթեմատիկա Ցյուրիխի համալսարանում, իսկ 1955 թվականից սկսել է աշխատել Բեռնի համալսարանում որպես ասիստենտ, իսկ 1971 թվականից որպես դասախոս։ 1976 թվականին դարձավ պրոֆեսոր, իսկ 1980 թվականից 1991 թվականները զբաղեցրել է համալսարանի տնօրենի պաշտոնը։ Թոշակի անցնելուց հետո, 1992 թվականից 2005 թվականները զբաղեցրել է Ֆրից Ցվիկի անվան ֆոնդի նախագահի պաշտոնը ։
Գնահատում
Վիլդի պատվին է անվանվել (1941) Վիլդ աստերոիդը։
Արտաքին հղումներ
Կատեգորիա:Շվեյցարացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Ցյուրիխի համալսարանի շրջանավարտներ
Ումբերտոյի կամուրջ
Ումբերտոյի կամուրջ (Ponte Umberto I), կամուրջ Իտալիայի մայրաքաղաք Հռոմում։ Հատում է Տիբեր գետը, կապում է Պիացցա դի Ուբերտոն Հռոմի արդարադատության պալատին Պոնտե և Պրատի շրջաններում ։
Նկարագրություն
Կամուրջը նախագծել է ճարտարապետ Անջելո Վեսկովալին, որը նաև նախագծել է Պոնտե Ռեջինա Մարգերիտա կամուրջը։ Կառուցվել է 1885-1895 թվականներին։ Նվիրվել է Իտալիայի Ումբերտո I թագավորին։
Կամուրջը կազմված է երեք կամարից, որոնք պատված են տրավերտինով։ Երկարությունը 105 մ է, լայնությունը՝ 20 մ։ Կամրջի շինարարությունը տևել է 10 տարի։ 1895 թվականի սեպտեմբերի 22-ին կամրջի բացման արարողությանը ներկա են եղել Ումբերտո I թագավորն ու նրա կինը՝ Մարգերիտա Սավոյային։ Բացումից հետո թագավորական ընտանիքն այցելել է կից արդարադատության պալատ, որը կառուցվում էր այդ ժամանակ։
Կամրջի կառուցման նպատակն էր հասանելի դարձնել պալատը, ինչպես նաև տալ նրան գեղագիտական լրացում։ Կամրջի կառուցումը կազմել է 2 միլիոն 800 հազար լիր ։
Հռոմի մետրոպոլիտենի С գծի կառուցումից հետո հնարավոր կլինի Ումբերտոյի կամուրջ հասնել Ռիսորջիմենտո կայարանից։ Իսկ եթե կառուցվի չորրորդ գիծը, այնտեղ կարելի է հասնել Սան Սիլվեստրո կայարանից։
Վալիսներիա
Վալիսներիա (Vallisneria), ջրազարդազգիների ընտանիքի բազմամյա ջրասույզ բույսերի ցեղ։ Հայտնի է 6 տեսակ՝ տարածված արևադարձային, մերձարևադարձային և բարեխառն շրջանների քաղցրահամ ջրավազաններում ու դանդաղահոս գետերում։ ԽՍՀՄ-ում հանդիպում է մեկ տեսակ՝ պարուրաձև վալիսներիա (Vallisneria spiralis), որն աճում է մինչև 1 մ խորության տղմուտ լճերում ու լճակներում։ Նշված տեսակի բույսերի տերևներն ունեն մինչև 80 սմ երկարություն և 12 մմ լայնություն, ժապավենաձև են, ատամնաեզր։ Երկտուն բույս է։ Իգական ծաղիկը երկար ծաղկակոթունով հասնում է մինչև ջրի մակերևույթ, փոշոտվում, ապա պարուրաձև ոլորվում է և նորից ընկղմվում ջրի մեջ, որտեղ և պտուղը հասունանում է։ Պարուրաձև վալիսներիան կեր է ձկների, ջրլող թռչունների և ջրային այլ կենդանիների համար։ Հաճախ աճեցվում է ակվարիումներում։
Կատեգորիա:Բույսեր այբբենական կարգով Կատեգորիա:Ծաղկավոր բույսեր
Անանիա Թարգմանիչ
Անանիա Թարգմանիչ (Անանիա Սյունեցի, Անանիաս, Անանե) (ծննդյան և մահվան թվականները անհայտ), V դարի առաջին հայ թարգմանիչներից, մատենագիր։
Կենսագրություն
Աշակերտել է Մեսրոպ Մաշտոցին։ Սահակ Ա Պարթևը նրան ձեռնադրել է Սյունյաց եպիսկոպոս (ենթադրաբար՝ 415 թվականին)։ Ըստ Ստեփանոս Օրբելյանի՝ աթոռակալել է շուրջ 42 տարի՝ «պայծառացնելով Սյունյաց աթոռը»։ Մեսրոպ Մաշտոցի կենսագիր և աշակերտ Կորյունը և պատմահայր Մովսես Խորենացին որոշ տեղեկություններ են հաղորդում Անանիա Թարգմանչի մասին։ Անանիա Թարգմանիչը ուղեկցել է Մեսրոպ Մաշտոցին՝ Գողթնի առաջին քարոզչության ընթացքում, գործակցել է նրա հետ՝ Սուրբ Գիրքը թարգմանելիս և աղվանական գիրն ստեղծելիս, աղվաներեն թարգմանել որոշ կրոնական գրքեր։ Անանիա Թարգմանիչը մասնակցել է Շահապիվանի եկեղեցական ժողովին (444), իսկ Արտաշատի ժողովին (449) եպիսկոպոսական գահնամակում զբաղեցրել է առաջին տեղը։ Անանիա Թարգմանչի գրչին են պատկանում «Երանելոյն Անանիայի Հայոց վարդապետի՝ ի խորհուրդ Յովհաննու մարգարէի» և «Յաղագս Յովհաննու Մկրտչի, Անանիայի վարդապետի ասացեալ» խորագրով ճառերը՝ աստվածաբանական բովանդակությամբ, ինչպես նաև Փիլոն Ալեքսանդրացու, Իրինեոսի գործերի հայերեն թարգմանությունները։
Ծանոթագրություններ
Կատեգորիա:Հայ թարգմանիչներ Կատեգորիա:Հայ մատենագիրներ Կատեգորիա:Հայ եպիսկոպոսներ
Գաբրիել Այվազյան
Գաբրիել Գևորգի Այվազյան (Гавриил Константинович Айвазовский, Գավրիիլ Կոստանդինի Այվազովսկի, ), եկեղեցական և հասարակական գործիչ, բանասեր-պատմաբան, մանկավարժ, թարգմանիչ։ Մխիթարյան միաբանության անդամ (1830), վարդապետ (1834), եպիսկոպոս (1867), արքեպիսկոպոս (1871)։
Ծովանկարիչ Հովհաննես Այվազովսկու եղբայրը։
Գործունեություն
Նախնական կրթությունը ստացել է Թեոդոսիայի հայկական ծխական դպրոցում, ապա՝ Ղարասուբազարի հայ կաթոլիկական դպրատանը։ 1826 թվականին ուղարկվել է Ս. Ղազար (Վենետիկ), սովորել Մխիթարյանների մոտ։ 1830-ից վարել է միաբանության ընդհանուր քարտուղարի պաշտոնը։ 1842–1848 թվականներին դասավանդել է Վենետիկի Մուրատ-Ռափայելյան վարժարանում։ 1843 թվականին հիմնադրել և մինչև 1848 թվականը խմբագրել է առաջին հայագիտական հանդեսը՝ «Բազմավեպը»։ 1848–1856 թվականներին եղել է Փարիզի Մուրադյան վարժարանի տնօրեն, հայոց լեզվի և պատմության ուսուցիչ։ Գժտվելով Մխիթարյանների հետ՝ 1856 թվականին դարձել է դեպի Հայ առաքելական եկեղեցի, Փարիզում Սարգիս Թեոդորյան և Ա. Գալֆայան վարդապետների հետ հիմնադրել ու ղեկավարել Հայկազյան վարժարանը, 1856–1858 թվականներին՝ խմբագրել և հրատարակել «Մասեաց աղաւնի» հանդեսը։ 1858 թվականին վերադարձել է Ռուսաստան, նշանակվել Նոր Նախիջևանի և Բեսարաբիայի թեմի առաջնորդ, թեմական կենտրոնը Քիշնևից տեղափոխել Թեոդոսիա՝ ռուսահայ համայնքների և արևմտահայերի հետ շփումներն առավել հեշտացնելու անհրաժեշտությամբ։ Նույն տարում ռուսական կառավարության բարոյական և նյութական աջակցությամբ և մեծահարուստ Հ. Խալիբյանի միջոցներով Թեոդոսիայում հիմնադրել է Խալիբյան վարժարանը (որի տեսուչն էր 1858–1865 թվականներին), այստեղ էլ շարունակել է հրատարակել (մինչև 1865 թվականը) «Մասեաց աղաւնին»։ Գևորգ Դ Կոստանդնուպոլսեցի կաթողիկոսի հրավերով Այվազյանը կարգվել է Գևորգյան ճեմարանի տեսուչ (1874–1876) և Վիրահայոց թեմի առաջնորդ (1876–1880)։
Պատմաբանասիրական և թարգմանական բնույթի աշխատություններից բացի, Այվազյանը հեղինակել է կրոնաբարոյական գործեր՝ «Պատմութիւն վարուց տեառն մերոյ Յիսուսի Քրիստոսի» (1854), «Միջակ վարդապետարան ուղղափառ հաւատոյ Հայաստանեայց եկեղեցւոյ» (1858), «Դասագիրք քրիստոնէական վարդապետութեան ըստ ուղղափառ հավատոյ Հայաստանեայց» (1875), «Նիկոլ Եպիսկոպոս և Պատմութիւն դարձին հայկազանց Լեհաստանի ի կաթոլիկութիւն» (1877) ևն։
Այվազյանի հոգևոր-եկեղեցական գործունեությունը բնորոշվել է հասարակական-ազգային աշխարհիկ խնդիրների լայն ընդգրկմամբ։ 1856-ից ի վեր պայքարել է կաթոլիկության դեմ, այն համարել վնասաբեր հայ ազգի և եկեղեցու համար։ Այվազյանի հասարակական, մանկավարժական և գրական գործունեության նպատակն էր ժողովրդին ազգային ոգով կրթելը, նրան ազգային եկեղեցու շուրջը համախմբելով՝ հայ մշակույթի զարգացմանը սատարելը։ Ըստ Այվազյանի՝ հոգևորականության կարևորագույն պարտականությունը ժողովրդին լուսավորելն է, իսկ ազգապահպանության ամենահզոր լծակը ազգային դավանանքն է, Հայ եկեղեցու ինքնուրույնությունը։
Ծանոթագրություններ
Կատեգորիա:Ղրիմահայ պատմաբաններ Կատեգորիա:Ղրիմահայ կրոնական գործիչներ Կատեգորիա:Ղրիմահայ հասարակական գործիչներ Կատեգորիա:Ղրիմահայ թարգմանիչներ Կատեգորիա:Թբիլիսիի հայոց վանքի բակում թաղվածներ Կատեգորիա:Վրաստանի հայոց թեմի առաջնորդներ Կատեգորիա:Պոլիգլոտներ Կատեգորիա:Հայ գրողներ Կատեգորիա:Հայ ուսուցիչներ Կատեգորիա:Հայ առաքելական քրիստոնյաներ Կատեգորիա:Հայ ակադեմիկոսներ Կատեգորիա:Հայ մանկավարժներ Կատեգորիա:Հայ եկեղեցական գործիչներ Կատեգորիա:Մխիթարյան միաբանության անդամներ
Սեմյոն Բաղդասարյան
Սեմյոն   (Սիմոն ) Կարապետի Բաղդասարյան, խորհրդային սպա, Հայրենական մեծ պատերազմի մասնակից, Խորհրդային Միության հերոս։
Կենսագրություն
Սեմյոն Բաղդասարյանը ծնվել է 1913 թվականի հոկտեմբերի 5-ին (հին տոմարով՝ սեպտեմբերի 22-ին) Դիրակլար գյուղում՝ գյուղացու ընտանիքում։ Գերազանց ավարտել է միջնակարգ դպրոցը։